95/308/EY: Neuvoston päätös, tehty 24 päivänä heinäkuuta 1995, yleissopimuksen tekemisestä yhteisön puolesta valtioiden rajat ylittävien jokien ja useamman kuin yhden valtion alueelle ulottuvien järvien suojelusta ja käytöstä



Virallinen lehti nro L 186 , 05/08/1995 s. 0042 - 0058



NEUVOSTON PÄÄTÖS, tehty 24 päivänä heinäkuuta 1995, yleissopimuksen tekemisestä yhteisön puolesta valtioiden rajat ylittävien jokien ja useamman kuin yhden valtion alueelle ulottuvien järvien suojelusta ja käytöstä (95/308/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhteydessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että komissio on yhteisön puolesta osallistunut rajat ylittävien jokien ja useamman kuin yhden valtion alueelle ulottuvien järvien suojelua koskevan yleissopimuksen valmistelua varten asetetussa tilapäisessä työryhmässä käytyihin neuvotteluihin, yleissopimus allekirjoitettiin yhteisön puolesta Helsingissä 18 päivänä maaliskuuta 1992, sopimuksen päätarkoituksena on puitteiden valmistaminen kahden- tai monenkeskiselle yhteistyölle rajat ylittävien jokien saastumisen ehkäisemiseksi ja valvomiseksi ja varmistaa järkevä vesivarojen käyttö Yhdistyneiden Kansakuntien Euroopan talouskomission jäsenvaltioissa, yhteisö on toteuttanut toimenpiteitä yleissopimuksen soveltamisalalla; yhteisön tehtäviin kuuluu näitä asioita koskevien kansainvälisten sitoumusten tekeminen, yhteisön ympäristöpolitiikka vaikuttaa osaltaan ympäristön laadun säilyttämistä, suojelua ja parantamista, ihmisten terveyden suojelua, luonnonvarojen harkittua ja järkevää käyttöä kestävän kehityksen valossa koskevien tavoitteiden toteuttamiseen, yhteisön ympäristöpolitiikka pyrkii kokonaisuudessaan vahvistamaan kansainvälistä yhteistyötä korkean suojelutason saavuttamiseksi; se perustuu ennalta varautumisen periaatteelle ja periaatteille, joiden mukaan ennalta ehkäiseviin toimiin olisi ryhdyttävä, ympäristövahingot olisi torjuttava ensisijaisesti niiden lähteillä ja saastuttajan olisi maksettava, yhteisö ja jäsenvaltiot tekevät kukin toimivaltaansa kuuluvilla aloilla yhteistyötä kolmansien maiden sekä toimivaltaisten kansainvälisten järjestöjen kanssa, ja yleissopimuksen tekeminen yhteisön puolesta auttaa saavuttamaan perustamissopimuksen 130 r artiklassa vahvistetut tavoitteet, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta yleissopimus valtioiden rajat ylittävien jokien ja useamman kuin yhden valtion alueelle ulottuvien järvien suojelusta ja käytöstä. Yleissopimuksen teksti on liitteessä I. 2 artikla Neuvoston puheenjohtajalla on oikeus nimetä henkilö tai henkilöt, joka tai jotka on valtuutettu tallettamaan hyväksymiskirja Yhdistyneiden Kansakuntien pääsihteeristön huostaan yleissopimuksen 25 artiklan mukaisesti. Henkilö tai henkilöt tallettavat samalla liitteessä II olevan toimivaltaa koskevan julistuksen. Tehty Brysselissä 24 päivänä heinäkuuta 1995. Neuvoston puolesta P. SOLBES MIRA Puheenjohtaja (1) EYVL N:o C 212, 5.8.1993, s. 60 (2) EYVL N:o C 128, 9.5.1994 (3) EYVL N:o C 34, 2.2.1994, s. 1